MK sēdes protokollēmuma projekts 23-TA-2657
Izdrukāts 29.07.2026. 21.35 - 3.0 Redakcija
Ministru kabineta sēdes protokollēmums

Informatīvais ziņojums "Par Valsts policijas Rīgas reģiona pārvaldes struktūrvienību nodrošināšanu ar darba videi atbilstošām telpām"

· 1. Pieņemt zināšanai iesniegto informatīvo ziņojumu.
· 2. Atbalstīt Iekšlietu ministrijas priekšlikumu par līguma slēgšanas tiesību piešķiršanu un saistību uzņemšanos atbilstoši nomas tiesību izsoles rezultātam par Valsts policijas Rīgas reģiona pārvaldes struktūrvienību izvietošanu Mūkusalas ielā 101, Rīgā.
· 3. Lai nodrošinātu objekta Mūkusalas ielā 101 (būves kadastra apzīmējums 0100 030 2008 001), Rīgā pielāgošanu Valsts policijas vajadzībām, Iekšlietu ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finansējuma pārdali no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” 2024. gadā vienreizējām investīcijām ne vairāk kā 1 000 000 euro apmērā.
· 4. Lai nodrošinātu objekta E.Birznieka-Upīša ielā 21A (būves kadastra apzīmējums 0100 030 2008 001), 21C (būves kadastra apzīmējums 0100 030 2008 015), un 21D (būves kadastra apzīmējums 0100 030 2008 002), Rīgā pielāgošanu Valsts policijas vajadzībām, likumprojekta “Par valsts budžetu 2024. gadam un budžeta ietvaru 2024., 2025. un 2026. gadam” izskatīšanā Saeimā 2.lasījumā palielināt Iekšlietu ministrijas izdevumus 2024. gadam apakšprogrammā 40.02.00 “Nekustamais īpašums un centralizētais iepirkums” ne vairāk kā 1 350 000 euro apmērā, vienlaikus samazinot finansējumu attiecīgajā apmērā budžeta resora “74. Gadskārtējā valsts budžeta izpildes procesā pārdalāmais finansējums” programmā 02.00.00 “Līdzekļi neparedzētiem gadījumiem”.
· 5. Lai nodrošinātu objektu E.Birznieka-Upīša ielā 21A, 21C, un 21D, Rīgā un Mūkusalas ielā 101 nomas un uzturēšanas izdevumu segšanu (kārtējie izdevumi), atbalstīt Iekšlietu ministrijas priekšlikumu palielināt:
· 5.1. valsts pamatbudžeta ieņēmumus no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem, par  1 143 746 euro, paredzot tos 2024. gadā 8 937 478 euro apmērā, 2025. gadā 8 117 065 euro apmērā, 2026. gadā un turpmāk ikgadu 3 319 218 euro apmērā;
· 5.2. finansējumu Iekšlietu ministrijas budžeta apakšprogrammā 40.02.00 “Nekustamais īpašums un centralizētais iepirkums” 2024. gadam un turpmāk ikgadu par 1 143 746 euro.
· 6. Iekšlietu ministrijai normatīvajos aktos noteiktajā kārtībā sagatavot un iesniegt priekšlikumus likumprojekta “Par valsts budžetu 2024. gadam un budžeta ietvaru 2024., 2025. un 2026. gadam” izskatīšanai Saeimā 2.lasījumā atbilstoši šā protokollēmuma 4. un 5. punktā noteiktajam.
· 7. Iekšlietu ministrijai atbilstoši šā protokollēmuma 5.1. apakšpunktā noteiktajam sagatavot un iekšlietu ministram normatīvajos aktos noteiktajā kārtībā iesniegt Ministru kabinetā grozījumu projektu Ministru kabineta 2021. gada 2. novembra rīkojumā Nr. 775 “Par ceļu satiksmes pārkāpumu fiksēšanas tehnisko līdzekļu darbības nodrošināšanu”.

